ISBN: 9789631426397
,,Én nem a beavatkozás vagy az előírás ellen harcolok, hanem a butaság ellen." Nádasdy Ádám 1947-ben született Budapesten, és 23 éves korában tanárszakos diplomáját is itt szerezte az ELTE angol-olasz szakán. Kezdőként nyelvtanárként tanított, ahogy később is, de két-három év múlva már korábbi egyetemén tanít mint tanársegéd. Angolszakos ugyan, de saját véleménye szerint nyelvészként mégis a magyar nyelvvel foglalkozó publikációit tartja a legérdekesebbeknek - szakmai cikkei mellett a Magyar Narancsba Modern Talking címmel ír rendszeres nyelvészeti tárcákat. Verseket is publikál, angolból készült drámafordításai pedig - többek között Shakespeare-daraboké - másfajta sikert hoztak számára. Főállásban docens az ELTE Angol Nyelvészeti Tanszékén, elsősorban fonológiát és nyelvtörténetet tanít. A Prédikál és szónokol című kötet a 2003 és 2007 közt megjelent nyelvészeti tárgyú írásait tartalmazza.